Gjermund Orrego Bjørndahl

Gjermund Orrego Børtinghus Bjørndal (født 1980) er en norsk lokalpolitiker, lektor, historiker og forfatter fra Arendal. Han var leder i Arendal Arbeiderparti 2006–2009 og var medlem av Arendal bystyre fra 2003 til 2019. Fra 2015 til 2019 var han også leder av oppvekstkomiteen i Arendal. 

Bjørndahl vokste opp på Kjenæs i Strengereid i Arendal kommune. Siden 1999 var han aktiv i Arbeidernes ungdomsfylking (AUF). Han jobbet fire år som fylkessekretær i AUF i Aust-Agder og satt i perioden 2006–2008 i AUFs sentralstyre.        

I oktober 2017 meldte han overgang til Sosialistisk Venstreparti på grunn av det han mente var Arbeiderpartiets unnfallenhet i asylpolitikken. Bjørndahl har senere gjenopptatt sitt medlemskap i Arbeiderpartiet. 

Bjørndal og hans ektemann ble i april 2024 i dømt i Agder tingrett for en rekke seksuelle overgrep mot enslige asylsøkere han var verge for. Saken ble anket til Agder lagmannsrett, der Bjørndal ble funnet skyldig i én voldtekt og i to tilfeller av misbruk av overmaktsforhold til å skaffe seg seksuell omgang. Både han og ektemannen ble dømt til ubetingede fengselsstraffer. Dommene ble rettskraftige etter at Høyesterett i mai 2025 avviste anken.

Bjørndahl er utdannet lektor med mastergrad i historie. Han har skrevet en rekke lokalhistoriske bøker, slektsbøker, samt en diktsamling og en politisk debattbok.

 Utgivelser 
 Bjørndalsslekta på Kjenæs (1878–1997), 1997
 Kleiva-slekta fra Dølemo, 2002
 Børtinghus-slekta fra Åmli, 1769-2008. Arendals Tidende Forlag
 Veien til et rettferdig Arendal – en politisk analyse, 2009. Arendals Tidende forlag. 
 Et liv skal leves, diktsamling, 2012. Licentia Forlag.
 Arbeidernes historie i Flosta og Strengereid 1934-2014, 2013. Bokbyen Forlag. 
 Arbeiderbevegelsen på Tromøy. Tromøy Arbeiderpartis historie. 2015. Bokbyen Forlag.
 Sørfjell i 100 år. Idrettsglede og frivillighet. 2016. Bokbyen Forlag.
 Arne Johannes Myrdal. 1935-2007. Et liv i kamp. 2020. Gaveca Forlag.

 Referanser 

 Eksterne lenker 


Kategori:Lokalpolitikere i Arendal
Kategori:Ap-politikere i Aust-Agder
Kategori:Tillitsvalgte i AUF
Kategori:Personer fra Arendal kommune